Edukiak

# Estiloak Writerren

Ondoren, alboko barrako Estiloak panelaren bidez aplika daitezkeen Writer estiloak azaltzen dira.

Nahi baduzu, uneko dokumentuaren estiloak editatu eta dokumentua txantiloi gisa gorde dezakezu. Dokumentua txantiloi gisa gordetzeko, aukeratu Fitxategia - Txantiloiak - Gorde txantiloi gisa.

## Estilo-kategoria

Honakoak dira formatu-estiloen kategoriak.

Izena | Deskribapena
--- | ---
Karaktere-estiloak | Erabili karaktere-estiloak karaktereei edo hitz oso eta esaldiei formatua emateko. Nahi izanez gero, karaktere-estiloak habiara ditzakezu.
Paragrafo-estiloak | Erabili paragrafo-estiloak paragrafoei formatua emateko, letra-tipoa eta -tamaina barne. Hurrengo paragrafoari aplikatzeko paragrafo-estiloa ere hauta dezakezu.
Marko-estiloak | Erabili marko-estiloak testu-marko eta marko grafikoei formatua emateko.
Orrialde-estiloak | Erabili orrialde-estiloak dokumentuaren egitura antolatzeko eta orrialde-zenbakiak gehitzeko. Orrialde-jauziaren atzetik datorren orrialdeari aplikatzeko orrialde-estiloa ere zehaztu dezakezu.
Zerrenda-estiloak | Erabili zerrenda-estiloak ordenatutako edo ordenatu gabeko zerrendei formatua emateko.

## Estilo taldeak

'Estiloak' leihoan bistara ditzakezun estilo taldeak honakoak dira.

Izena | Esanahia
--- | ---
Automatikoa | Uneko testuinguruari dagozkion estiloak bistaratzen ditu.
Estilo guztiak | Estilo-kategoria aktiboko estilo guztiak bistaratzen ditu.
Aplikatu estiloak | Uneko dokumentuan aplikatutako (hautatutako kategoriako) estiloak bistaratzen ditu.
Estilo pertsonalizatuak | Hautatutako estilo-kategorian dauden erabiltzaileak definitutako estilo guztiak bistaratzen ditu.
Karaktere-estiloak | Testuaren formatu-estiloak bistaratzen ditu.
Document Structure | Displays formatting styles for structuring documents.
Zerrenda-estiloak | Ordenatutako edo ordenatu gabeko estiloen formatu-estiloak bistaratzen ditu.
Indize-estiloak | Indizeen formatu-estiloak bistaratzen ditu.
Estilo bereziak | Goiburuko, orri-oin, oin-ohar, amaiera-ohar, taula eta epigrafeen formatu-estiloak bistaratzen ditu.
HTML estiloak | HTML dokumentuetarako estiloen zerrenda bistaratzen du.
Baldintzapeko estiloak | Erabiltzaileak definitutako baldintzapeko estiloak bistaratzen ditu.
Hierarkikoa | Hautatutako estilo-kategoriako estiloak zerrenda hierarkikoan bistaratzen ditu. Estiloak azpimailetan bistaratzeko, egin klik azpimailaren izenaren ondoko plus ikurrean (+).